turjo4nis/wikipedia-bn-dump-20250701 huggingface dataset:
কোরাজন অ্যাকুইনো

মারিয়া কোরাজন সুমুলং "কোরি" কোজুয়াংকো-অ্যাকুইনো (; জন্ম: ২৫ জানুয়ারি, ১৯৩৩ - মৃত্যু: ১ আগস্ট, ২০০৯) ফিলিপাইনের বিশিষ্ট রাজনীতিবিদ ছিলেন। ফিলিপাইনের একাদশ প্রেসিডেন্টরূপে দায়িত্ব পালন করেন। ফিলিপাইন তথা এশিয়া মহাদেশের প্রথম নারী রাষ্ট্রপতি হিসেবে ইতিহাসে চিহ্নিত হয়ে রয়েছেন। ১৯৮৬ সালের সাধারণ জনগণের ভোট বিপ্লবে তিনি ক্ষমতাসীন সাবেক স্বৈরশাসক ফার্দিন্যান্দ মার্কোসকে গদিচ্যুত করার পাশাপাশি ফিলিপাইনে গণতন্ত্র সুসংহত করেন। ১৯৮৬ সালে বিখ্যাত টাইম সাময়িকীর পক্ষ থেকে তিনি বছরের সেরা নারী ব্যক্তিত্বরূপে মনোনীত হন।

প্রারম্ভিক জীবন 
কিশোরী অবস্থায় কোরি ম্যানিলার সেন্ট স্কলাস্টিকা’জ কলেজে অধ্যয়ন করেন। সেখানে তিনি শীর্ষস্থানীয় ছাত্রী ছিলেন। এরপর অ্যাসাম্পটন কলেজে প্রথম বর্ষ পর্যন্ত পড়াশোনা শেষে তিনি মাধ্যমিক শিক্ষা সমাপণের জন্যে মার্কিন যুক্তরাষ্ট্রে গমন করেন। সেখানে তিনি তার কলেজ জীবন অতিবাহিত করেন। নিউইয়র্ক সিটির মাউন্ট সেন্ট ভিনসেন্ট কলেজে গণিত ও ফরাসী বিষয়ে অধ্যয়ন করেন। মার্কিন যুক্তরাষ্ট্রে অবস্থানকালীন কোরি মার্কিন যুক্তরাষ্ট্রের রাষ্ট্রপতি নির্বাচনে রিপাবলিকান প্রার্থী থমাস দেওয়ের প্রচারণা কর্মে স্বেচ্ছাসেবকদলের সাথে সংযুক্ত ছিলেন। উল্লেখ্য, ১৯৪৮ সালের ঐ নির্বাচনে ডেমোক্র্যাট প্রেসিডেন্ট হ্যারি এস. ট্রুম্যান বিজয়ী হয়েছিলেন।

জীবনের শেষ দিন পর্যন্ত কোরি রোমান ক্যাথলিক ধর্মালম্বী ছিলেন। ইংরেজি ভাষার পাশাপাশি তাগালগ, কাপামপাঙ্গান ও ফরাসী ভাষায় পারঙ্গমতা প্রদর্শন করেছেন। কোরাজন নিজেকে পরিপূর্ণভাবে গৃহিণীরূপে আখ্যায়িত করেছেন। সিনেটর বেনিগনো অ্যাকুইনোর সাথে বিবাহ-বন্ধনে আবদ্ধ হন। বেনিগনো অ্যাকুইনো তৎকালীন রাষ্ট্রপতি ফার্দিন্যান্দ মার্কোসের তুখোড় সমালোচক ছিলেন। মার্কিন যুক্তরাষ্ট্র থেকে চার বছর নির্বাসন শেষে দেশে ফিরে আসার পরপরই ২১ আগস্ট, ১৯৮৩ তারিখে বেনিগনো অ্যাকুইনো নিহত হন। এরপর কোরাজন মার্কোস সরকারের বিপক্ষে প্রবল প্রতিপক্ষীয় নেতার ভূমিকায় অবতীর্ণ হন।

রাজনৈতিক জীবন 
১৯৮৫ সালের শেষদিকে প্রেসিডেন্ট মার্কোস নির্বাচনের ঘোষণা দেন। ফলে অ্যাকুইনো রাষ্ট্রপতি প্রার্থী হিসেবে নিজেকে হাজির করান। তার উপ-রাষ্ট্রপতি হিসেবে সাবেক সিনেটর সালভেদর লরেলকে মনোনীত করেন। ৭ ফেব্রুয়ারি, ১৯৮৬ সালে নির্বাচন অনুষ্ঠিত হয়। বাতাস্যাং পামবানসা কর্তৃক প্রথমে মার্কোসকে বিজয়ী ঘোষণা করা হলেও তিনি তা নাকচ করে দেন। তিনি ব্যাপকভাবে গণবিক্ষোভের ডাক দেন এবং নিজেকে প্রকৃত বিজয়ী হিসেবে ঘোষণা করে প্রশাসনের প্রতারণার কথা তুলে ধরেন। ফিলিপিনোরা একবাক্যে তার ডাকে সাড়া দেন ও সভা-সমাবেশ আহ্বান করে। এরফলে মার্কোস একঘরে হয়ে পড়েন এবং ২৫ ফেব্রুয়ারি, ১৯৮৬ তারিখে কোরাজন অ্যাকুইনোকে রাষ্ট্রপতির দায়িত্বভার প্রদান করতে বাধ্য হন। অ্যাকুইনো এ আন্দোলনকে জনশক্তির আন্দোলনরূপে আখ্যায়িত করেন।

তথ্যসূত্র

আরও দেখুন 
 টাইম বর্ষসেরা ব্যক্তিত্ব

১৯৩৩-এ জন্ম
২০০৯-এ মৃত্যু
ফিলিপাইনের রাষ্ট্রপতি
ফিলিপিনো রাজনীতিবিদ
মলাশয়ের ক্যান্সারে মৃত্যু
২০শ শতাব্দীর নারী শাসক
অ্যাকুইনো পরিবার
অ্যাতেনিও দে ম্যানিলা বিশ্ববিদ্যালয়ের প্রাক্তন শিক্ষার্থী
মহিলা সরকার প্রধান
নারী রাষ্ট্রপ্রধান
ফিলিপিনো গণতন্ত্রকর্মী
নারী মানবাধিকার কর্মী
লিবারেল পার্টির (ফিলিপাইন) রাজনীতিবিদ
রামোন ম্যাগসেসে পুরস্কার বিজয়ী
টাইম সাময়িকীর বর্ষসেরা ব্যক্তি
নারী রাষ্ট্রপতি
কুরুক্ষেত্র

কুরুক্ষেত্র একটি জায়গার নাম যেটা ঐতিহাসিক এবং ধার্মিক দিক থেকে গুরুত্বপূর্ণ। ইতিহাস অনুযায়ী এটি পাঞ্জাবের একটি জায়গা হলেও বর্তমানে জায়গাটি ভারতবর্ষের হরিয়ানা রাজ্যে অবস্থিত। মহাভারতের বর্ণনা অনুযায়ী, পান্ডব-কৌরবদের পূর্বপুরুষ রাজা কুরু এই জায়গাটির পত্তন করেন। এই জায়গাতেই মহাভারতের ধর্মযুদ্ধ হয়েছিল। ভগবান শ্রীকৃষ্ণ এই কুরুক্ষেত্রেই ভাগবত গীতা বলেছিলেন।
থানেসার বা স্থানেশ্বর শহরটি এই কুরুক্ষেত্রের কাছেই অবস্থিত। এখানে একটি শিব মন্দির রয়েছে, যেটিকে এই এলাকার প্রাচীনতম মন্দির বলে মনে করা হয়। এই জায়গাটি থেকে কয়েক কিলোমিটার দূরে অবস্থিত আমিন নামের এক কেল্লাকে মহাভারতের অভিমন্যুর কেল্লা বলে অভিহিত করা হয়।

দ্রষ্টব্য স্থান 
 ব্রহ্ম সরোবর
 সন্নিহিত সরোবর
 জ্যোতিসার: এই বিখ্যাত জায়গায় একটি বটগাছতলায় ভগবান অর্জুনকে ভাগবতগীতার বাণী শোনানো হয়েছিল।
 কুরুক্ষেত্র প্যানোরামা এবং বিজ্ঞানমঞ্চ
 ধরোহর যাদুঘর
 স্থানেশ্বর শিবমন্দির 
 তামার রথ মন্দির

তথ্যসূত্র

মহাভারত
ঐতিহাসিক স্থান
মহাভারতে বর্ণিত স্থান
হরিয়ানার পর্যটন
কুরুক্ষেত্র
হিন্দু পবিত্র শহর
ভারতের হিন্দু তীর্থস্থান
হরিয়ানার ইতিহাস
শক্তিপীঠ
প্রাক্তন রাজ্য
দেবদাস (২০১৩-এর চলচ্চিত্র)

দেবদাস ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। ১৫ ফেব্রুয়ারি বিশ্ব ভালোবাসা দিবস উপলক্ষে মুক্তি দেয়া হয়। শরৎচন্দ্র চট্টোপাধ্যায় এর বিখ্যাত উপন্যাস দেবদাস অবলম্বনে নির্মাণ করা হয়েছে ছবিটি। এটি বাংলাদেশে নির্মিত দেবদাস গল্পের দ্বিতীয় সংস্করণ এবং বাংলাতে প্রথম রঙিন চলচ্চিত্র সংস্করণ। ছবিটি পরিচালনা করেছেন চাষী নজরুল ইসলাম এবং নাম ভূমিকায় অভিনয় করেছেন শাকিব খান, গল্পের চন্দ্রমুখী ও পার্বতী চরিত্রে অভিনয় করেছেন মৌসুমী এবং অপু বিশ্বাস।

১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল সাদা-কালো, এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/পুনঃনির্মাণ অভিহিত করে কোনো শাখাতেই মনোনয়ন দেয়নি।

চাষী নজরুল ইসলাম ২০১০ সালে চলচ্চিত্রিটি নির্মাণের কাজ হাতে নেন ইমপ্রেস টেলিফিল্ম এর ব্যানারে। কিছুটা ধীর গতির নির্মাণের ফলে ২০১১, ২০১২ পেরিয়ে ২০১৩ সালে মুক্তি লাভ করে। এটির মহরত অনুষ্ঠানে চিত্রনাযক মান্না ও   প্রথম দেবদাস চরিত্রের অভিনেতা বুলবুল আহমেদ উপস্থিত ছিলেন।

কাহিনি সংক্ষেপ

শ্রেষ্ঠাংশে
 শাকিব খান - দেবদাস
 অপু বিশ্বাস - পার্বতী
 মৌসুমী - চদ্রমুখী
 শহীদুজ্জামান সেলিম - চুনিলাল
 আহমেদ শরীফ
 মহম্মদ হান্‌নান
 কে এস ফিরোজ
 খলিলুর রহমান কাদেরী
 আবুল হোসেন
 শিরিন বকুল
 ফেরদৌসী আহমেদ লীনা
 রেখা চৌধুরী
 পীরজাদা শহীদুল হারুন

সংগীত

গানের তালিকা
এই জীবন ধুপের মতো গন্ধ বিলায়।      মৌসুমী

পুরস্কার 
জাতীয় চলচ্চিত্র পুরস্কার 

শ্রেষ্ঠ অভিনেত্রী :-মৌসুমী

নোট:-দেবদাস মুভিটির তিনটি চরিত্রই প্রধান।

পরিচালক তিনটি চরিত্রের জন্য জাতীয় চলচ্চিত্র পুরস্কার জুরি বোর্ডের কাছে প্রধান অভিনেত্রী অভিনেতাদের শাখায় জমা দিয়েছিলেন

এর ফলে জুরি বোর্ডের কাছে মৌসুমী জয় লাভ করে

মনের মধ্যে চন্দ্রমুখিি চরিত্রটা পার্শ্বচরিত্র

তবে দেবদাস গল্পে তিনটি চরিত্র ছিল প্রধান চরিত্র

যার ফলে পুরস্কার লাভ করেন।

ন

আরও দেখুন 
 দেবদাস - শরৎচন্দ্র চট্টোপাধ্যায় রচিত উপন্যাস
 দেবদাস - ১৯৭৯-এর ভারতীয় বাংলা চলচ্চিত্র
 দেবদাস - ১৯৮২-এর বাংলাদেশী বাংলা চলচ্চিত্র
 দেবদাস - ২০০২-এর হিন্দি চলচ্চিত্র

তথ্যসূত্র

বহিঃসংযোগ 
 

২০১৩-এর চলচ্চিত্র
২০১০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
ভারতীয় উপন্যাস অবলম্বনে চলচ্চিত্র
ইমপ্রেস টেলিফিল্মের চলচ্চিত্র
দেবদাস চলচ্চিত্র
চাষী নজরুল ইসলাম পরিচালিত চলচ্চিত্র
ইমন সাহা সুরারোপিত চলচ্চিত্র
শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
আমাদের সময়

দৈনিক আমাদের সময় বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০০৩ সালে এটি প্রথম প্রকাশিত হয়।

পত্রিকার বিবরণ 
আমাদের সময় 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ১২ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে সময়ের ডানা প্রকাশিত হয়।

নিয়মিত আয়োজন 
আমাদের সময়-এর নিয়মিত আয়োজনে আছে-
 খবর
 আরও খবর
 যাপিত সময় ও স্বাস্থ্য প্রতিদিন
 সম্পাদকীয়
 আন্তর্জাতিক
 সারাদেশে
 বিনোদন সময়
 খবর
 খেলা খবর

ফিচারপাতা হিসেবে আছে-

 শনিবার - সমান্তরাল।
 রবিবার - অর্থ সময়।
 সোমবার - বহুরেখিক।
 মঙ্গলবার - প্রযুক্তি সময়।
 বুধবার - আয়না সময়।
 বৃহস্পতিবার - ঘটাংঘট ।
 শুক্রবার - লেখালেখি ।

আরও দেখুন 
 বাংলাদেশের সংবাদপত্রের তালিকা
 বাংলাদেশ সংবাদ সংস্থা
 ইউনাইটেড নিউজ অব বাংলাদেশ

তথ্যসূত্র

বহিঃসংযোগ 
 আমাদের সময়-এর ওয়েবসাইট
 আমাদের সময়-এর প্রিন্ট কপি ওয়েবসাইট

২০০৩-এ প্রতিষ্ঠিত
ঢাকার সংবাদপত্র
বাংলা ভাষার সংবাদপত্র
বাংলাদেশের সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
২০০৩-এ বাংলাদেশে প্রতিষ্ঠিত
বাংলাদেশে প্রকাশিত দৈনিক সংবাদপত্র
আরোহী পদ্ধতিতে শব্দার্থে উপনয়ন

পরিগণনামূলক ভাষাবিজ্ঞানে, আরোহী পদ্ধতিতে শব্দার্থে উপনয়ন (; সংক্ষেপে WSI) অথবা বৈষম্য, প্রাকৃতিক ভাষা প্রক্রিয়াকরণের একটি খোলা সমস্যা, যা একটি শব্দের শব্দার্থ (অর্থাত অর্থ) স্বয়ংক্রিয় সনাক্তকরণ সম্পৃক্তি প্রকাশ করে। প্রদত্ত যে, অর্থপূর্ন শব্দ আরোহের উত্পাদ উদ্দিষ্ট শব্দের জন্য একটি অর্থের সেট (অর্থ জায়), এই কার্যতালিকা কঠোরভাবে শব্দার্থে দ্ব্যর্থতা নিরসনের সাথে সম্পর্কযুক্ত, যা একটি পূর্বনির্ধারিত অর্থ জায়ের উপর নির্ভর করে এবং শব্দের অণুষঙ্গে দ্ব্যর্থতা সমাধানের লক্ষ্যে কাজ করে।

পন্থা ও পদ্ধতি 
অর্থপূর্ন শব্দ আরোহ আলগোরিদিমগুলি উত্পাদ হল একটি অণুষঙ্গের গুচ্ছবদ্ধতা, যেখানে উদ্দিষ্ট শব্দ অথবা একটি শব্দের গুচ্ছবদ্ধতা সম্পর্কযুক্ত উদ্দিষ্ট শব্দ উৎপন্ন করে। সাহিত্যের তিনটি প্রধান পদ্ধতি প্রস্তাব করা হয়েছে:

 প্রসঙ্গ গুচ্ছবদ্ধতা
 শব্দ গুচ্ছবদ্ধতা
 সহ-ঘটন চিত্র

প্রসঙ্গ গুচ্ছবদ্ধতা 
প্রসঙ্গ গুচ্ছবদ্ধতায় একটি উদ্দিষ্ট শব্দের প্রতিটি সংঘটন একটি প্রসঙ্গ একমাত্রিক সারি হিসাবে প্রতিনিধিত্ব করা হয়। এই একমাত্রিক সারিগুলো পরে গুচ্ছবদ্ধভাবে দলবদ্ধ করা হয়, প্রতিটি উদ্দিষ্ট শব্দটির বিভিন্ন অর্থ প্রতিনিধিত্ব করে। এই ধরনের ধাতুগত পদ্ধতি শব্দ স্থান ধারণার উপর ভিত্তি করে নির্মিত, যা একটি একটি একমাত্রিক সারি যার আয়তন হচ্ছে শব্দ।

শব্দ গুচ্ছবদ্ধতা 
দ্বিতীয় পদ্ধতিটি উপলক্ষিত গুচ্ছবদ্ধ শব্দগুলোর পদ্ধতি দ্বারা গঠিত যা শব্দার্থগতভাবে অনুরূপ এবং এইভাবে একটি সুনির্দিষ্ট অর্থ বহন করতে পারে। এর মধ্যে রয়েছে লিন-এর কলনবিধি এবং সমিতি দ্বারা গুচ্ছবদ্ধতা কলনবিধি.

সহ-ঘটন চিত্র 
অর্থপূর্ন শব্দ আরোহের তৃতীয় প্রধান পদ্ধতি সহ-ঘটন চিত্র ধারণার উপর ভিত্তি করে তৈরি, যা একটি চিত্র যার উদ্দিষ্ট সম্পর্কযুক্ত শব্দের ছেদবিন্দুগুলো হল শব্দসমষ্টি এবং প্রান্ত সহ-ঘটনা শব্দগুলির জোড়া সংযোগ। পন্থার অন্তর্ভুক্ত: মার্কভ গুচ্ছবদ্ধতা কলনবিধি ব্যবহার করা, হাইপারলেক্স এবং উহার রূপগুলোর ব্যবহার

প্রয়োগ 
 যখন অত্যন্ত দ্ব্যর্থক কোয়েরি নিযুক্ত করা হয় তখন অর্থপূর্ন শব্দ আরোহে ওয়েব তথ্য উদ্ধারের সুফল লাভ দেখানো হয়েছে।
 সাধারণ অর্থপূর্ন শব্দ আরোহ কলনবিধিগুলি ওয়েব অনুসন্ধান ফলাফল গুচ্ছবদ্ধতার যথেষ্ট উন্নতিসাধন করে এবং অনুসন্ধান যন্ত্র কর্তৃক ফেরত অনুসন্ধান ফলাফল বহুমুখীতা উন্নত করে, যেমন ইয়াহু!

সফ্টওয়্যার 
 SenseClusters একটি সহজলভ্য ওপেন সোর্স সফ্টওয়্যার প্যাকেজ যা উভয় প্রসঙ্গ গুচ্ছবদ্ধতা এবং শব্দ গুচ্ছবদ্ধতা সমাপন করে।

আরও দেখুন 
 শব্দার্থে দ্ব্যর্থতা নিরসন
 দ্ব্যর্থতা
 বহুর্থকতা

তথ্যসূত্র 

স্বাভাবিক ভাষা প্রক্রিয়াজাতকরণ
পরিগণনামূলক ভাষাবিজ্ঞান
বাগর্থবিজ্ঞান
আভিধানিক বাগর্থবিজ্ঞান
শব্দার্থে দ্ব্যর্থতা নিরসন
শব্দার্থের দ্ব্যর্থকতা নিরসন
রবার্ট গ্রাবস

রবার্ট হাওয়ার্ড গ্রাবস একজন মার্কিন রসায়নবিদ। তিনি ২০০৫ সালে রসায়নে নোবেল পুরস্কার লাভ করেন।

জীবনী 
গ্রাবস ফ্লোরিডা বিশ্ববিদ্যালয় থেকে ১৯৬৩ সালে ব্যাচেলর অব সায়েন্স এবং ১৯৬৫ সালে মাস্টার অব সায়েন্স ডিগ্রি অর্জন করেন। তিনি ১৯৬৮ সালে কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৬৯ সালে মিশিগান স্টেট ইউনিভার্সিটিতে রসায়নের সহকারী অধ্যাপক হিসেবে যোগদান করেন। ১৯৭৩ সালে সহযোগী অধ্যাপক পদে এবং ১৯৭৮ সালে পূর্ণ অধ্যাপক পদে উন্নীত হন।

পুরস্কার ও সম্মাননা
 ২০০০: রসায়নে বেঞ্জামিন ফ্র্যাংকলিন পদক
 ২০০০: হেরম্যান এফ. মার্ক পুরস্কার
 ২০০১: হেরবার্ট সি.ব্রাউন অ্যাওয়ার্ড
 ২০০২: টলম্যান পদক
 ২০০২: আর্থর সি কোপ অ্যাওয়ার্ড
 ২০০৩: টেট্রাহেড্রন পুরস্কার (যৌথ ভাবে) 
 ২০০৫: রসায়নে নোবেল পুরস্কার (যৌথভাবে) 
 ২০০৫: রয়্যাল সোসাইটি অফ কেমিস্ট্রির সম্মান সূচক ফেলো
 ২০০৫: পল ক্যারের স্বর্ণ পদক 
 ২০০৯: আমেরিকান কেমিক্যাল সোসাইটির ফেলো
 ২০১০: আমেরিকান ইনস্টিটিউট অফ কেমিস্ট স্বর্ণ পদক
 ২০১৭: ইরা রেমসেন অ্যাওয়ার্ড

তথ্যসূত্র

বহিঃসংযোগ 

ক্যালিফোর্নিয়া ইনস্টিটিউট অব টেকনোলজির শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
লিনাস পাউলিং অ্যাওয়ার্ড বিজয়ী
নোবেল বিজয়ী রসায়নবিদ
১৯৪২-এ জন্ম
২০২১-এ মৃত্যু
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
টমাস স্টাইট্‌জ

টমাস আর্থার স্টাইট্‌জ (; ২৩শে আগস্ট, ১৯৪০ - ৯ই অক্টোবর, ২০১৮) একজন মার্কিন 
প্রাণরসায়নবিদ। তিনি ইয়েল বিশ্ববিদ্যালয়ের আণবিক জীববিজ্ঞান ও প্রাণরসায়ন বিষয়ের একজন অধ্যাপক ছিলেন। জীবকোষের রাইবোজোম নামক অঙ্গাণুর উপরে অগ্রণী গবেষণার জন্য তিনি সুপরিচিত। তিনি ২০০৯ সালে ভেঙ্কটরমন রামকৃষ্ণান ও আদা ইয়োনাতের সাথে যৌথভাবে রসায়নে নোবেল পুরস্কার লাভ করেন; রাইবোজোবের গঠন ও ক্রিয়া সম্পর্কে গবেষণার জন্য তাদেরকে এই পুরস্কার প্রদান করা হয়। এর আগে স্টাইট্‌জ ২০০৭ সালে গের্ডনার আন্তর্জাতিক পুরস্কার লাভ করেছিলেন; "রাইবোজোমের গঠন ও ক্রিয়া সম্পর্কিত গবেষণার জন্য" তাঁকে এই পুরস্কারটি দেওয়া হয়, যে গবেষণাটিতে "পেপটাইডিল ট্রান্সফারেজ যে একটি আরএনএ অনুঘটিত বিক্রিয়া, তা প্রকাশ পায়" এবং "ব্যাকটেরিয়ানিরোধক ঔষধ দ্বারা ঐ ক্রিয়াটি দমন করার কার্যপদ্ধতিটি উন্মোচিত হয়।"

জীবনী 
স্টাইট্‌জ হার্ভার্ড বিশ্ববিদ্যালয় থেকে ১৯৬৬ সালে ডক্টরেট উপাধি লাভ করেন। তার ডক্টরেট উপদেষ্টা ছিলেন উইলিয়াম লিপস্কোম্ব, যিনি ১৯৭৬ সালে রসায়নে নোবেল পুরস্কার লাভ করেন।

তথ্যসূত্র

১৯৪০-এ জন্ম
হার্ভার্ড বিশ্ববিদ্যালয়ের প্রাক্তন শিক্ষার্থী
ইয়েল বিশ্ববিদ্যালয়ের শিক্ষক
নোবেল বিজয়ী রসায়নবিদ
২০১৮-এ মৃত্যু
জার্মান বংশোদ্ভূত মার্কিন ব্যক্তি
মার্কিন নোবেল বিজয়ী
মার্কিন প্রাণরসায়নবিদ
কানেটিকাটে ক্যান্সারে মৃত্যু
অগ্ন্যাশয়ের ক্যান্সারে মৃত্যু
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রবার্ট কার্ল

রবার্ট ফ্লয়েড কার্ল রাইস বিশ্ববিদ্যালয়ের রসায়ন বিভাগের ইমেরিটাস অধ্যাপক। ফুলারিন আবিষ্কারের জন্য ১৯৯৬ সালে রসায়নে নোবেল পুরস্কার লাভ করেন।

জীবনী 
কার্ল রাইস ইউনিভার্সিটি থেকে ১৯৫৪ সালে রসায়নে ব্যাচেলর অব সায়েন্স ডিগ্রি লাভ করেন। ইউনিভার্সিটি অব ক্যালিফোর্নিয়া, বার্কলে থেকে ১৯৫৭ সালে রসায়নে পিএইচডি দিগ্রি লাভ করেন। ১৯৫৮ সালে রাইস ইউনিভার্সিটি এ রসায়ন বিভাগে শিক্ষক হিসেবে যোগ দেন। ১৯৬৭ সালে অধ্যাপক পদে উন্নীত হন।

তথ্যসূত্র

বহিঃসংযোগ 

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
১৯৩৩-এ জন্ম
নোবেল বিজয়ী রসায়নবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০২২-এ মৃত্যু
মার্কিন নোবেল বিজয়ী
মার্কিন ভৌত রসায়নবিদ
অপটিক্যাল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রাইস বিশ্ববিদ্যালয়ের অনুষদ
শেরউড রোল্যান্ড

ফ্রাঙ্ক শেরউড রোল্যান্ড একজন মার্কিন রসায়নবিদ। তিনি ১৯৯৫ সালে রসায়নে নোবেল পুরস্কার লাভ করেন।

জীবনী 
রোল্যান্ড ১৯৪৮ সালে বিএ ডিগ্রি লাভ করেন। তিনি শিকাগো বিশ্ববিদ্যালয় থেকে ১৯৫১ সালে মাস্টার অব সায়েন্স এবং ১৯৫২ সালে পিএইচডি ডিগ্রি লাভ করেন। তিনি ১৯৬৪ সালে ইউনিভার্সিটি অব ক্যালিফোর্নিয়া, আরভিন এ রসায়নের অধ্যাপক নিযুক্ত হন।

১৯২৭-এ জন্ম
২০১২-এ মৃত্যু
মার্কিন রসায়নবিদ
মার্কিন নোবেল বিজয়ী
নোবেল বিজয়ী রসায়নবিদ
শিকাগো বিশ্ববিদ্যালয়ের প্রাক্তন শিক্ষার্থী
পিটার ডিবাই অ্যাওয়ার্ড বিজয়ী
জাপান প্রাইজ বিজয়ী
পারকিনসন রোগে মৃত্যু
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রিন্সটন বিশ্ববিদ্যালয়ের শিক্ষক
দ্বিতীয় বিশ্বযুদ্ধের মার্কিন নৌ কর্মকর্তা
মার্কিন ফিলোসফিক্যাল সোসাইটির সদস্য
আমেরিকান ফিজিক্যাল সোসাইটির বিশিষ্ট সভ্য
উইলার্ড ফ্র্যাংক লিবি

উইলার্ড ফ্র্যাংক লিবি একজন মার্কিন ভৌত রসায়নবিদ। তিনি ১৯৬০ সালে রসায়নে নোবেল পুরস্কার লাভ করেন।

জীবনী 
লিবি ক্যালিফোর্নিয়া বিশ্ববিদ্যালয়, বার্কলি থেকে রসায়নে ১৯৩১ সালে বিজ্ঞানে স্নাতক এবং ১৯৩৩ সালে ডক্টরেট উপাধি লাভ করেন। পরে সেখানেই তিনি প্রভাষক ও সহকারী অধ্যাপক হিসেবে কাজ করেন। ১৯৪৫ সালে তিনি শিকাগো বিশ্ববিদ্যালয়ে অধ্যাপক হিসেবে নিযুক্ত হন। ১৯৫৯ সালে লস অ্যাঞ্জেলেসের ক্যালিফোর্নিয়া বিশ্ববিদ্যালয়ে রসায়নের অধ্যাপক হিসেবে নিযুক্ত হন।

তথ্যসূত্র

বহিঃসংযোগ 

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
১৯০৮-এ জন্ম
১৯৮০-এ মৃত্যু
নোবেল বিজয়ী রসায়নবিদ
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
আলবার্ট আইনস্টাইন পুরস্কার বিজয়ী
উইলার্ড গিবস অ্যাওয়ার্ড বিজয়ী
এলিয়ট ক্রেসন পদক বিজয়ী
মার্কিন নোবেল বিজয়ী
মার্কিন ভৌত রসায়নবিদ
কলাম্বিয়া বিশ্ববিদ্যালয়ের শিক্ষক
রয়েল সুয়েডীয় বিজ্ঞান অ্যাকাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
টাইম সাময়িকীর বর্ষসেরা ব্যক্তি
শিকাগো বিশ্ববিদ্যালয়ের শিক্ষক
ফুটবল ক্লাব বার্সেলোনার ম্যানেজারদের তালিকা

ফুটবল ক্লাব বার্সেলোনা স্পেনের বার্সেলোনা ভিত্তিক একটি ফুটবল ক্লাব, যা স্পেনের সর্বোচ্চ ফুটবল প্রতিযোগিতা লা লিগায় প্রতিদ্বন্দ্বিতা করে। বার্সেলোনার প্রথম পূর্ণকালীন ম্যানেজার ছিলেন জন ব্যারো। বার্সেলোনার প্রতিষ্ঠাতা এবং তত্‍কালীন পরিচালক জোয়ান গাম্পার তার সাথে চুক্তিসাক্ষর করেন এবং চার মাস পর কোন শিরোপা না জেতার কারণে তাকে বরখাস্ত করেন।
শিরোপা জয়ের দিক থেকে বার্সেলোনার অন্যতম সফল ম্যানেজার ছিলেন ইয়োহান ক্রুইফ। তিনি আট বছর এই দায়িত্বে ছিলেন এবং চারটি লা লিগা, একটি কোপা দেল রে, তিনটি স্পেনীয় সুপার কাপ, একটি উয়েফা কাপ উইনার্স কাপ, একটি উয়েফা চ্যাম্পিয়নস লিগ এবং একটি ইউরোপীয়ান সুপার কাপ শিরোপা জেতেন।
পেপ গার্দিওলা শিরোপা জয়ের দিক থেকে বার্সেলোনার সবচেয়ে সফল ম্যানেজার ছিলেন। গার্দিওলা দায়িত্ব গ্রহণের প্রথম মৌসুমেই বার্সেলোনা প্রথম স্পেনীয় ক্লাব হিসেবে ট্রেবল জেতে। ২০০৯ সালে তার অধীনে ফুটবলের ইতিহাসে প্রথম ক্লাব হিসেবে এক পঞ্জিকাবর্ষে সাম্ভব্য ছয়টি শিরোপার সবকয়টি জেতে বার্সেলোনা। এছাড়া, লুইস এনরিকেও বার্সেলোনার অন্যতম সফল ম্যানেজার। তার তিন বছর মেয়াদে বার্সেলোনা  ২টি লা লিগা, ৩টি কোপা দেল রে, ১টি স্পেনীয় সুপার কাপ, ১টি উয়েফা চ্যাম্পিয়নস লিগ, ১টি ইউরোপীয়ান সুপার কাপ এবং ১টি ফিফা ক্লাব বিশ্বকাপ জেতে।

ম্যানেজারদের তালিকা 

বার্সেলোনা প্রতিষ্ঠার পর প্রথম ২৯ বছর (১৮৯৯–১৯২৮) স্পেনে কোন জাতীয় ফুটবল লীগ ছিলনা। এসময় বার্সেলোনা কাতালুনিয়া অঞ্চলের প্রতিযোগিতায় প্রতিদ্বন্দ্বিতা করত, যার বিজয়ীরা অন্যান্য অঞ্চলের বিজয়ীদের সাথে কোপা দেল রে-তে প্রতিদ্বন্দ্বিতা করত।
১৯২৯ সালে স্পেনে প্রথম জাতীয় লীগ শুরু হয়। লীগের প্রতিষ্ঠাতা সদস্যদের মধ্যে বার্সেলোনাও ছিল। এছাড়া ক্লাবটি কাতালান চ্যাম্পিয়নশীপেও অংশগ্রহণ করে। যা ১৯৪০ সালে বন্ধ হয়ে যায়। তবে লা লিগার পাশাপাশি কোপা দেল রে অব্যহত থাকে।

তথ্যসূত্র 
সাধারণ
 
 
নির্দিষ্ট

ম্যানেজার
 
ফুটবল ক্লাব বার্সেলোনা
শোলাকিয়া ঈদগাহ ময়দান

শোলাকিয়া ঈদগাহ ময়দান বাংলাদেশে অবস্থিত একটি বৃহৎ ঈদগাহ মাঠ, যা কিশোরগঞ্জ জেলা শহরের পূর্ব প্রান্তে, নরসুন্দা নদীর তীরে অবস্থিত। এটি ঈদুল ফিতর ও ঈদুল আযহা উপলক্ষে অনুষ্ঠিত জামাতের জন্য পরিচিত। শোলাকিয়া ময়দানকে দেশের বাংলাদেশের বৃহৎ ঈদের জামাতের স্থান হিসেবে বিবেচনা করা হয়, যেখানে প্রতি বছর বিপুল সংখ্যক মুসল্লি নামাজ আদায় করেন। বিভিন্ন সূত্র অনুযায়ী, ২০২৫ সালের ঈদুল ফিতরের জামাতে প্রায় ছয় লক্ষাধিক মুসল্লি অংশগ্রহণ করেন। নামাজ শুরুর আগে ঐতিহ্য অনুযায়ী শর্টগানের ফাঁকা গুলির শব্দে মুসল্লিদের প্রস্তুতির জন্য সংকেত প্রদান করা হয়। মাঠটির ইতিহাস এবং জামাতের আয়োজনে ধারাবাহিকতা একে একটি উল্লেখযোগ্য ধর্মীয় ও সামাজিক স্থান হিসেবে প্রতিষ্ঠিত করেছে। বর্তমানে এ ঈদগাহের ইমাম হিসেবে মুফতি আবুল খায়ের মোহাম্মদ ছাইফুল্লাহ দায়িত্ব পালন করছেন।

মাঠের ইতিহাস 

ইসলামের ঐশী বাণী প্রচারের জন্য সুদূর ইয়েমেন থেকে আগত শোলাকিয়া 'সাহেব বাড়ির' পূর্বপুরুষ সুফি সৈয়দ আহমেদ তার নিজস্ব তালুকে ১৮২৮ সালে নরসুন্দা নদীর তীরে ঈদের জামাতের আয়োজন করেন। ওই জামাতে ইমামতি করেন সুফি সৈয়দ আহমেদ নিজেই। অনেকের মতে, মোনাজাতে তিনি মুসল্লিদের প্রাচুর্যতা প্রকাশে 'সোয়া লাখ' কথাটি ব্যবহার করেন। আরেক মতে, সেদিনের জামাতে ১ লাখ ২৫ হাজার (অর্থাৎ সোয়া লাখ) লোক জমায়েত হয়। ফলে এর নাম হয় 'সোয়া লাখি' । পরবর্তীতে উচ্চারণের বিবর্তনে শোলাকিয়া নামটি চালু হয়ে যায়। আবার কেউ কেউ বলেন, মোগল আমলে এখানে অবস্থিত পরগনার রাজস্বের পরিমাণ ছিল সোয়া লাখ টাকা। উচ্চারণের বিবর্তনে সোয়া লাখ থেকে সোয়ালাখিয়া_ সেখান থেকে শোলাকিয়া। পরবর্তিতে ১৯৫০ সালে স্থানীয় দেওয়ান মান্নান দাদ খাঁ এই ময়দানকে অতিরিক্ত ৪.৩৫ একর জমি দান করেন।

মাঠের বর্ণনা 

বর্তমান শোলাকিয়া ঈদগাহ মাঠের আয়তন ৭ একর। নরসুন্দা নদীর তীরে শোলাকিয়ার অবস্থান। বর্তমানে শোলাকিয়ার পূর্বপ্রান্তে দু'তলা একটি প্রাথমিক বিদ্যালয় আছে। এই ঈদগাহ মাঠটি চারপাশে উচু দেয়ালে ঘেরা হলেও মাঝে মাঝেই ফাঁকা রাখা হয়েছে যাতে মানুষ মাঠে প্রবেশ ও বের হতে পারে। এছাড়া এই মাঠের প্রাচীর দেয়ালে কোনো দরজা নেই। শোলাকিয়া মাঠে ২৬৫ সারির প্রতিটিতে ৫০০ করে মুসল্লি দাঁড়াবার ব্যবস্থা আছে। ফলে মাঠের ভেতর সবমিলিয়ে এক লাখ বত্রিশ হাজার ৫০০ মুসল্লি নামাজ আদায় করতে পারেন। তবে ঈদুল ফিতরের সময় দেখা যায়, আশপাশের সড়ক, খোলা জায়গা, এমনকি বাড়ির উঠানেও নামাজ আদায় করেন মুসল্লিরা। এভাবে সর্বমোট প্রায় তিন লাখ মুসল্লি ঈদের নামাজ পড়ে থাকেন। এবং এই মুসল্লির এই সংখ্যা প্রতিবছর বেড়ে চলেছে। শোলাকিয়া ঈদগাহ'র ব্যাবস্থাপনার জন্য ৫১ সদস্যের কার্যনির্বাহী কমিটি রয়েছে। ঈদের নামাজের জন্য সব ধরনের প্রস্তুতিমূলক কর্মকাণ্ড এই কমিটি করে থাকে।

জামাত
১২৪৮ হিজরী/১৮২৮ খ্রিস্টাব্দে শোলাকিয়া ঈদগাহ ময়দানের প্রথম ঈদ জামাতের ইমামতি করেন হযরত মাওলানা সৈয়দ আহমদ রহঃ এবং সর্বশেষ ঐতিহাসিক শোলাকিয়া ঈদগাহ ময়দানে ৩১ মার্চ-২০২৫ এ ছয় লাখের অধিক মুসুল্লীগণের অংশগ্রহণে ঈদুল ফিতরের ১৯৮ তম জামাত অনুষ্ঠিত হয় । এতে ইমামতি করেন ২০০৪ থেকে ২০০৯ পর্যন্ত ইমামের দায়িত্ব পালনকারী ও ২০২৫ পূর্নবহাল মজলুম ইমাম হযরত মাওলানা মুফতি আবুলখায়ের মোহাম্মদ সাইফুল্লাহ দাঃবাঃ সাহেব ।

তথ্যসূত্র 

কিশোরগঞ্জ জেলা
ঈদগাহ
আজিম উদ্দিন উচ্চ বিদ্যালয়

আজিম উদ্দিন উচ্চ বিদ্যালয় কিশোরগঞ্জ জেলা শহরের পূর্বপ্রান্তে শোলাকিয়ায় অবস্থিত একটি ঐতিহ্যবাহী শিক্ষা প্রতিষ্ঠান। এই বিদ্যালয়ে ষষ্ঠ থেকে দশম শ্রেণী পর্যন্ত ছাত্র-ছাত্রিদের পড়াশোনার সুব্যবস্থা রয়েছে। এই অঞ্চলের আর্থসামাজিক অবস্থার উন্নয়নে প্রতিষ্ঠানটির বিশেষ অবদান রয়েছে।

বিদ্যালয়ের ইতিহাস 
১৯১৬ সালে বিদ্যালয় প্রতিষ্ঠাকল্পে দানবীর মুন্সী আজিম উদ্দিন আহাম্মদ সাহেব নগদ ২০,০০০/- (বিশ হাজার) টাকা দান করে এবং উক্ত টাকায় তৎকালীন সময়ে ৪ একর ৬২ শতাংশ জমি বিদ্যালয়ের নামে ক্রয় করে উক্ত জমিতে বিদ্যালয় প্রতিষ্ঠা করেন। তৎকালীন সময়ে পিছিয়ে থাকা মুসলমানদের মধ্যে শিক্ষার আলো বিতরণের জন্য মুন্সী আজিম উদ্দিন আহাম্মদ প্রথমে সাঁতারপুর তারপর অত্র বিদ্যালয়টি বর্তমান স্থানে স্থানান্তরিত করেন। প্রতিষ্ঠানের প্রতিষ্ঠাতা প্রধান শিক্ষক বাবু হীরণ চন্দ্র গোস্বামী। তিনি ০৩/২/১৬ থেকে ১৯/১২/১৬ পর্যন্ত প্রধান শিক্ষক হিসাবে দায়িত পালন করার পর বাবু বসন্ত কুমার চক্রবর্তী ২০/১২/১৬ থেকে ২৮/০৮/৩৩ পর্যন্ত বিদ্যালয়ের হাল ধরেন। তার সময় ১৯২২ সালে বিদ্যালয়ের কৃতী ছাত্র রেবতী মোহন বর্মণ অবিভক্ত বাংলায় কলকাতা বিশ্ববিদ্যালয়ের অধীনে এন্ট্রান্স পরীক্ষায় ১ম স্থান অধিকার করেন। পরবর্তীতে অনেক চড়াই উৎরাইয়ের মধ্যে দিয়ে বিদ্যালয়টি চলতে থাকে। এই অবস্থায় বিদ্যালয়টির অগ্রগতি ব্যাহত হলে ০১/০১/১৯৫১ সালে ত্রাতার ভূমিকা নিয়ে বিদ্যালয়ে প্রধান শিক্ষক হিসাবে যোগদান করেন মোঃ মতিউর রহমান। যাঁর হাতের ছোঁয়ায় বিদ্যালয়টি প্রাণ ফিরে পেল নতুন করে। যাকে বলা হয় আজিম উদ্দিন উচ্চ বিদ্যালয়ের আধুনিক রূপকার। তারপর আর পেছনে ফিরে তাকাতে হয়নি।

ক্রীড়া 
অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে। তাদের মধ্যে উল্লেখযোগ্য ক্রীড়াবিদ চুনিলাল গোস্বামী (ক্যাপ্টেন, মোহনবাগান ফুটবল টিম, কলকাতা), ফুটবলার আঃ রহমান চাঁন মিয়া।

সাংস্কৃতিক 
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকাণ্ডে অসংখ্যবার শ্রেষ্ঠত্বের সুনাম বয়ে এনেছে। তাদের মধ্যে নাট্যকার আব্দুল্লাহ আল মামুন, কবি আবিদ আজাদ, ভাষ্যকার নাজমুল হুদা, নৃত্য শিল্পী শুক্লা সরকার উল্লেখযোগ্য। বিগত ১৩ জানুয়ারী/২০০৮ ঢাকা বাংলা একাডেমীতে মানবাধিকার সংগঠন আইন ও শালিস কেন্দ্রে আয়োজিত ‘‘প্রথম জাতীয় দেয়াল পত্রিকা-২০০৮’’ প্রতিযোগিতায় ‘চন্দ্রাবতী’ ও ২০১১ সালে ’’দেয়াল ভাঙ্গার গান’’ প্রথম স্থান অধিকার করে।

মহান মুক্তিযুদ্ধে ভূমিকা 
মহান মুক্তিযুদ্ধে উক্ত প্রতিষ্ঠানটি বিশেষ ভূমিকা পালন করেছে। তৎকালীন মেজর এম. শফিউল্লাহর নেতৃত্বে অত্র প্রতিষ্ঠানে এক প্লাটুন সেনাবাহিনী নিয়ে অবস্থান করে মুক্তিযুদ্ধে অংশগ্রহণ করার লক্ষ্যে বহু লোকজনকে প্রশিক্ষণ দান করেন। অত্র প্রতিষ্ঠানের তৎকালীন প্রধান শিক্ষক জনাব মরহুম মতিয়ুর রহমান এঁর পুত্র এবং অত্র প্রতিষ্ঠানের কৃতী ছাত্র আতিকুর রহমান ভৈরবে পাক বাহিনীর সঙ্গে সম্মুখ যুদ্ধে শহীদ হন। অত্র বিদ্যালয়ের শিক্ষক জনাব আফতাব উদ্দিন মহান মুক্তিযুদ্ধে শহীদ হন।

কৃতি ছাত্র 
 রেবতী মোহন বর্মণ;
 ড. ওসমান গণি;
 সৈয়দ নজরুল ইসলাম;
 ড. ম. আখতারুজ্জামান;
 চুনিলাল গোস্বামী
 আব্দুল্লাহ আল মামুন

আরও দেখুন 
 বনগ্রাম আনন্দ কিশোর স্কুল এন্ড কলেজ
 গুরুদয়াল সরকারি কলেজ

তথ্যসূত্র 

কিশোরগঞ্জ জেলার বিদ্যালয়
স্তাফানি টেলর

স্তাফানি রোক্সান টেলর (; জন্ম: ১১ জুন, ১৯৯১) জ্যামাইকায় জন্মগ্রহণকারী ওয়েস্ট ইন্ডিজ দলের ক্রিকেটার। ডানহাতি ব্যাটসম্যান ও অফ ব্রেক বোলার হিসেবে তিনি ক্রিকেট খেলে থাকেন। ২০১১ সালে প্রথম ওয়েস্ট ইন্ডিয়ান নারী ক্রিকেটাররূপে আইসিসি’র বর্ষসেরা মহিলা ক্রিকেটার হিসেবে নির্বাচিত হন।

খেলোয়াড়ী জীবন 
জ্যামাইকার স্পেনিশ টাউনে ১১ জুন, ১৯৯১ তারিখে জন্মগ্রহণ করেন টেলর। ১৭ বছর বয়সে ২০০৮ সালে ইউরোপ সফরে ওয়েস্ট ইন্ডিজ মহিলা ক্রিকেট দলে অভিষেক ঘটে তার। অভিষেকের পর থেকেই দলের অন্যতম খেলোয়াড় হিসেবে পরিগণিত হন। এ পর্যন্ত আশিটিরও অধিক আন্তর্জাতিক ক্রিকেট খেলায় অংশ নিয়েছেন তিনি। টুয়েন্টি২০ আন্তর্জাতিকের অভিষেক খেলায় উদ্বোধন করতে নেমে সর্বোচ্চ ৯০ রান করেন মাত্র ৪৯ বলে। এ রানটি অদ্যাবধি যে-কোন ওয়েস্ট ইন্ডিয়ান মহিলা দলের পক্ষে দ্বিতীয় সর্বোচ্চ রানের মর্যাদা পায়। এরফলে ওয়েস্ট ইন্ডিজ দলকে বড় ব্যবধানে আয়ারল্যান্ড মহিলা ক্রিকেট দলের বিপক্ষে জয়ী হতে সাহায্য করেছিলেন।

পুরস্কার 
 ২০১১ ও ২০১২ - আইসিসি বর্ষসেরা প্রমিলা ক্রিকেটার
 ২০১৬ টি২০ বিশ্বকাপে তার নেতৃত্বে  চ্যাম্পিয়ন হয় ।
 ২০১৬ টি২০ বিশ্বকাপে তিনি টুর্নামেন্টের সেরা খেলোয়াড় হিসেবে বিবেচিত হন ।

তথ্যসূত্র

আরও দেখুন 
 আইসিসি
 আইসিসি পুরস্কার
 ২০১৩ মহিলা ক্রিকেট বিশ্বকাপ

১৯৯১-এ জন্ম
অকল্যান্ড হার্টসের ক্রিকেটার
ওয়েস্ট ইন্ডিজ মহিলা ক্রিকেটার
ওয়েস্ট ইন্ডিজের মহিলা একদিনের আন্তর্জাতিক ক্রিকেটার
ওয়েস্ট ইন্ডিজের মহিলা টুয়েন্টি২০ আন্তর্জাতিক ক্রিকেটার
ওয়েস্ট ইন্ডিজের মহিলা ক্রিকেট অধিনায়ক
ওয়েস্টার্ন স্টর্মের ক্রিকেটার
জীবিত ব্যক্তি
জ্যামাইকান ক্রিকেটার
জ্যামাইকান মহিলা ক্রিকেটার
জামাইকার মহিলা ক্রিকেট অধিনায়ক
বিশ্বের ১নং ক্রিকেটার
স্প্যানিশ টাউনের ব্যক্তিত্ব
সিডনি থান্ডারের (ডব্লিউবিবিএল) ক্রিকেটার
সাউদার্ন ভাইপার্সের ক্রিকেটার
অ্যাডিলেড স্ট্রাইকার্সের (ডব্লিউবিবিএল) ক্রিকেটার
আইসিসি বর্ষসেরা ক্রিকেটার